stanford-oval/wikipedia huggingface dataset:
Lapinuunilintu
Aiheesta muualla

Pulliainen, Erkki, Mäkelä, Jyrki & Saari, Lennart 1990: Lapinuunilinnun (Phylloscopus borealis) pesinnästä ja käyttäytymisestä Metsä-Lapissa. - Lintumies 5.1990 s. 217-222. LYL.
Sihvo, Yrjö 1969: Lapinuunilinnun käyttäytymisestä pesällä. - Lintumies 2.1969 s. 52. SLY.
Lapinuunilintu Lintukuva-verkkopalvelussa
ITIS: Phylloscopus borealis (englanniksi)
muni Phylloscopus borealis
MathType

| MathType |
| --- | --- |

 MathType 6.0a
Kehittäjä:  Design Science
Kehityshistoria
Vakaa versio:  6.7 / 4. marraskuuta 2010
Tiedot
Ohjelmistotyyppi:  Matemaattinen merkintä
Alusta:  OS X, Windows
Lisenssi:  Suljettu lähdekoodi
Aiheesta muualla
dessci.com
MathType on Design Sciencen kehittämä ohjelmisto, joka tarjoaa paletin matemaattisten merkintöjen lisäämiseksi asiakirjoihin. Ohjelmiston mukana tulee itsenäinen kaavaeditori, sekä liitännäisen yleisimpiin tekstinkäsittelyohjelmistoihin. Tuettuja ovat Microsoft Word, Apple Pages, OpenOffice sekä Google Docs. Kaavoja voi myös tallentaa mm. TeX-, LaTeX- ja MathML-muodoissa.
Toiminnallisuus

MathType tarjoaa graafisen WYSIWYG-paletin, jonka avulla matemaattisia merkintöjä voi syöttää hiiren ja näppäimistön avulla. Sisällön voi syöttää myös TeXinä ja LaTeXina.
MathTypeä on aktiivisesti kehitetty, ja se on yhteensopiva useiden muiden ohjelmistojen kanssa. Design Science tarjoaa haun yhteensopivuuden tarkistamiseksi.
Aiemmat julkaisut

MathType 1.0 (1987)
MathType 3.5 (1997)
MathType 4.0 (1999)
MathType 5.0 (2001)
MathType 6.0 (2007)
MathType 6.5 (2008)
MathType 6.6 (2009)
MathType 6.7 (2010)
Aiheesta muualla

MathTypen esittelysivu
Viralliset jälleenmyyjät Suomessa
Mauno Nordberg

Mauno Juhana Nordberg (30. maaliskuuta 1884 Helsinki – 22. helmikuuta 1956 Helsinki) oli suomalainen liikemies ja pääkonsuli sekä buddhalaisuutta käsitelleiden kirjojen suomentaja.
Mauno Nordbergin vanhemmat olivat Tornion suomalaisen keskikoulun rehtori Johan Ulrik Nordberg (1856–1912) ja Edith Alexandra Bäckström (k. 1899). Hän pääsi ylioppilaaksi Oulun lyseosta 1902 ja hän kävi Suomen Liikemiesten Kauppaopiston 1904. Nordberg opiskeli Lontoon yliopistossa 1904 ja Härnösandissa Ruotsissa 1912.
Nordberg toimi liikealalla Lontoossa 1904–1905 ja Pariisissa Gustaf Nordlingin puutavaraliikkeessä 1905–1915. Hän oli Amerikan Punaisen Ristin palveluksessa Pariisissa 1915–1918. Suomen pääkonsulina Pariisissa Nordberg toimi vuodesta 1919 lähtien aina vuoteen 1939 saakka.
Nordberg oli puutavara-asiamiehenä 1919–1927, Suomen lähetystön kaupallisten asiain avustajana 1930–1939 ja Amerikan punaisen ristin avustusten hoitajana kansanhuoltoministeriössä 1940–1941. Hän oli Ulkomaankauppaliiton palveluksessa 1941–1944, Ranskan Helsingin lähetystön palveluksessa 1944–1948, yksityisen palveluksessa 1949–1951 ja Kansainvälisen kauppakamarin Suomen osaston apulaissihteerinä vuodesta 1951 alkaen.
Nordberg edusti Suomea lukuisissa kongresseissa sekä Ranskassa että muualla. Hän oli jäsenenä Suomen kauppasopimusneuvottelukunnassa Pariisissa vuonna 1921. Hän oli ranskalais-suomalaisen kauppakamarin johtokunnan jäsen ja Suomen kansalliskomitean edustaja Kansainvälisessä kauppakamarissa sekä oli kauppakamarin edustajana Kansainliiton liikennejaostossa vuonna 1929. Hän oli Kansainliiton vakituisen maantieliikennekomitean puheenjohtajana 1932–1938.
Nordberg oli ensimmäisiä buddhalaisuudesta kiinnostuneita suomalaisia yhdessä Yrjö Kallisen kanssa ja hän suomensi 1940-luvulla useita buddhalaisuutta käsitelleitä kirjoja.  Hänet valittiin 21. helmikuuta 1947 Helsingissä perustetun Buddhismin ystävät – Buddhismens Vänner ry-yhdistyksen (vuodesta 1998 Bodhidharma ry) sihteeriksi.
Mauno Nordberg oli naimisissa vuodesta 1908 unkarilaisen Elisabeth Karolina Juliana de Malanottin kanssa. Helmikuussa 1956 kuollut Nordberg on haudattu Hietaniemen hautausmaalle.
Suomennoksia

Subhadra Bhikkhu : Buddhismin sanomaa ; Buddha ; Oppi ; Veljeskunta ; englanninkielestä suom. Mauno Nordberg. Aura, Turku 1944
Nyanatiloka : Buddhan opin ydin ; suomentanut Mauno Nordberg ; julkaissut The International Buddhist union, Singapore. Helsinki 1947
Mitä on Buddismi: eräs länsimainen vastaus; toim. Buddhist Lodge Lontoossa ; suom. Mauno Nordberg ; runot Jussi Snellman. Tammi, Helsinki 1947
Christmas Humphreys : Karma ja jälleensyntyminen ; suom. Mauno Nordberg ja Jussi Snellman (runot). Buddhismin ystävät, Helsinki 1948 (alkuteos Karma & rebirth)
Neljä jaloa tilaa; kirjoitti Bhikkhu Nyanaponika Thera ; suomensi Mauno Nordberg. Lahti 1948 (alkuteos BrahmavihArabhAvanA)
B. E. Fernando : Buddhan oppi ja länsimainen filosofia: esitelmä Buddhistisen kirjallisuusseuran vuosikokouksessa Colombossa ; englannin kielestä suom. Mauno Nordberg. Buddhismin ystävät, Helsinki 1949
Sydney M. Whitaker : Dhamman perusaatteet ; suom. Mauno Nordberg. Buddhismin ystävät, Lahti 1949
Francis Story : Buddhan oppi yleismaailmalliseksi elämänohjeeksi ; suom. Mauno Nordberg. Buddhismin ystävät, Helsinki 1950
Metsola (Lohja)

Metsolan hautausmaan siunauskappeli
Metsola on Lohjan 12. kaupunginosa. Se sijaitsee Valtatien 25:n eteläpuolella ja Karjaa-Hyvinkää-radan pohjoispuolella. Koillisessa raja Metsolan ja Keskilohjan välillä kulkee Malminkadun kohdalla. Lounaassa Metsola rajautuu Gunnarlaan.
Metsolassa on Metsolan ala-asteen koulu. Siellä on myös 1951 perustettu Lohjan seurakunnan hautausmaa, jossa on arkkitehti Erik Bryggmanin suunnittelema siunauskappeli.
Merivartiomuseo

Merivartiomuseon opastetaulu.
Museoitu RV 125 Merikeskus Vellamon museovenelaiturissa.
Merivartiomuseo on suomalainen museo, joka tutkii, tallentaa, säilyttää ja esittää Rajavartiolaitoksen ja sitä edeltäneen Merivartiolaitoksen merellisiin toimintoihin liittyvää aineellista ja henkistä kulttuuriperintöä. Kymenlaakson museoon kuuluva Merivartiomuseo toimii Kotkassa Merikeskus Vellamossa. Kotkan kaupungin ja Rajavartiolaitoksen yhteistyönä ylläpidettävän Merivartiomuseon tehtävänä on kertoa merivartioinnin menneisyydestä ja nykyhetkestä. Museolla on sekä pysyviä että vaihtuvia näyttelyitä, joiden perustana ovat museon omat esine- ja arkistokokoelmat. Merivartiomuseon näyttely käsittää 400 neliömetriä Vellamon keskellä sijaitsevasta Venehallista.
Merivartiomuseon kokoelmaan kuuluu viisi museoitua merivartioalusta. Näistä suurimmat ovat vartiomoottorivene VMV 11 (1935) ja Koskelo-luokan rannikkovartiolaiva Telkkä (1958). Uiviin museoaluksiin kuuluvat partiovene PV 210 (1984), apuvene AV 5104 (1937) ja rannikkovartiovene RV 125 (1961).
Manuel Göttsching

| Manuel Göttsching> Henkilötiedot |
| --- | --- |
Syntynyt: 9. syyskuuta 1952 Berliini
Kuollut: 4. joulukuuta 2022
Muusikko
Tyylilajit:  krautrock, experimental rock, elektroninen musiikki, minimalismi, ambient
Soittimet:  kitara ja syntetisaattori 
Yhtyeet:  Ash Ra Tempel, Ashra
Aiheesta muualla
www.ashra.com
  [ Muokkaa Wikidatassa ] [ ohje ]  
Manuel Göttsching (9. syyskuuta 1952 Berliini, Saksa – 4. joulukuuta 2022) oli saksalainen muusikko ja säveltäjä.
Göttschingiä pidetään saksalaisen experimental rockin suunnannäyttäjänä sekä elektronisen tanssimusiikin pioneerina, erityisesti albuminsa E2-E4 (1984) kautta.
Göttschingin musiikillisia esikuvia olivat Eric Clapton, Jimi Hendrix ja Peter Green.
Diskografia > Manuel Göttsching

Inventions for Electric Guitar (1975)
E2-E4 (1984)
Dream & Desire (1991)
Die Mulde (2005)
Concert for Murnau (2005)
Live at Mt.Fuji (2015)
Diskografia > Ash Ra Tempel

Ash Ra Tempel (1971)
Schwingungen (1972)
Seven Up (Timothy Learyn kanssa, 1972)
Join Inn (1973)
Starring Rosi (1973)
Le Berceau de Cristal (soundtrack) (1975)
Friendship (Klaus Schulzen kanssa, 2000)
Diskografia > Ashra

New Age of Earth (1976) (uudelleenjulkaisu 2008 Göttschingin nimellä)
Blackouts (1977) (uudelleenjulkaisu 2008 Göttschingin nimellä)
Correlations (1979)
Belle Alliance (1980)
Walkin' the Desert (1990)
Tropical Heat (1991)
Mendaxinus seredouensis

| Mendaxinus seredouensis> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Kovakuoriaiset Coleoptera
Yläheimo:  Haiskiaismaiset Staphylinoidea
Heimo:  Lyhytsiipiset Staphylinidae
Suku:  Mendaxinus
Laji:  seredouensis
Kaksiosainen nimi
 Mendaxinus seredouensis  Gildenkov, 2013 
  [ Muokkaa Wikidatassa ] [ ohje ]  
Mendaxinus seredouensis on Mendaxinus-sukuun ja lyhytsiipiset-heimoon (Staphylinidae) kuuluva eläinlaji. Tieteellisen nimen sille antoi ensimmäisenä Gildenkov vuonna 2013. Sillä ei ole alalajeja.
Levinneisyysalue

Guinea
Kirjallisuutta

Gildenkov, M. Y.: ​New species of the genus Mendaxinus Gildenkov, 2004 (Coleoptera, Staphylinidae, Oxytelinae) from tropical Africa [in Russian, English abstract]..  Evraziatskii Entomologicheskii Zhurnal; Euroasian Entomological Journal, 12 (5): 471-485., 2013.
Manuel Iturra

| Henkilötiedot |
| --- | --- | --- | --- |
Koko nimi: Manuel Rolando Iturra Urrutia
Syntymäaika: 23. kesäkuuta 1984 (ikä 40)
Syntymäpaikka: Temuco, Chile
Pelipaikka: keskikenttäpelaaja
Pituus: 174 senttimetriä
Seura
Seura: Maccabi Haifa
Junioriseurat
: Universidad Chile
Seurat
| Vuodet | Seura | O | (M) |
| 2003–2012 | Universidad Chile | 216 | (6) |
| 2011 | → União Leiria | 11 | (0) |
| 2011–2012 | → Murcia | 35 | (1) |
| 2012–2013 | Málaga | 25 | (0) |
| 2013– | Granada | 64 | (1) |
Maajoukkue
| 2005–2012 | Chile | 35 | (1) |
 Seurajoukkueuran tilastot kattavat vain kansalliset sarjat, päivitetty 21. heinäkuuta 2015.  Maajoukkueuran tilastot päivitetty 17. tammikuuta 2019.
Manuel Rolando Iturra Urrutia (s. 23. kesäkuuta 1984 Temuco, Chile) on chileläinen jalkapalloilija. Hän seurojaan ovat olleet muun muassa Espanjassa Murcia, Málaga, Granada, Rayo Vallecano ja Villarreal sekä Italiassa Udinese. Hän on pelipaikaltaan keskikenttäpelaaja.
Seurajoukkueura

Iturra teki ensiesiintymisensä kasvattajaseuransa Universidad de Chilen edustusjoukkueessa vuonna 2003, ollessaan 19-vuotias. Toisella kaudellaan hän onnistui vakiinnuttamaan pelipaikkansa edustusmiehistössä.
Tammikuussa 2011 hän siirtyi lainasopimuksella portugalilaisseura União Leiriaan. Ensimmäisen ottelunsa Primeira Ligassa hän pelasi 12. helmikuuta 2011 Nacionalia vastaan.
Kaudeksi 2011–2012 Iturra lainattiin espanjalaiseen Real Murciaan, joka pelasi maan toiseksi korkeimmalla sarjatasolla Segunda Divisiónissa. Hän kuului kauden aikana joukkueen luottopelaajiin ja pelasi yhteensä 35 sarjaottelua.
Maajoukkueura

Iturra pelasi Chilen maajoukkueessa kaikkiaan 35 ottelua ja teki niissä yhden maalin vuosina 2005–2012.
Aiheesta muualla

Manuel Iturran tilastot National Football Teams -sivustolla (englanniksi)
Michail Tichanoff

Michail Timofejevitš Tichanoff (22. marraskuuta 1816 Viipuri – 25. helmikuuta 1891 Viipuri) oli kauppias, yrittäjä ja kauppaneuvos (1856), aikanaan yksi Saimaan alueen teollisuuden suurhahmoista.
Tichanoffin vanhemmat olivat kauppaneuvos Timofei Tichanoff ja Paraskovia Tichanova ja puoliso vuoteen 1889 Anna Tescheluchin. Erityisesti Enonkoskella Michail Tichanoff oli merkittävä henkilö. Hän myös pani alulle koululaitoksen Enonkoskella ja rakennutti Hovimäen kartanon. Enonkosken alajuoksulla hän johti sahaa ja Kangassaarella vuonna 1850 valmistunutta  Koskilan lasitehdasta, jonka oli perustanut siksi, että sahan tuottamalle jätepuulle olisi käyttöä polttoaineena. Lasitehdas lopetettiin kannattamattomana vuonna 1903.
Tichanoff auttoi enonkoskelaisia myös monin muin tavoin. Enonkoskelaisilla oli tapana soutaa kirkkoon Kerimäelle, kunnes erään kerran myrskyllä tapahtui kahdeksan henkeä vaatinut kirkkoveneonnettomuus. Tichanoff rakennutti vuonna 1859 Enonkoskelle oman kirkon todeten, ettei enonkoskelaisten enää tarvitse hukkua kirkkomatkalla. Aina vuoteen 1872 saakka hän maksoi kirkon toimintakulut sekä papin ja opettajan palkat.
Tichanoff aloitti sahaustoiminnan myös Kivijärven pitäjän eteläosassa, sittemmin Kannonkoskeksi itsenäistyneen kunnan alueella, Kannonsahalla vuonna 1837, jonne teollisen toiminnan seurauksena syntyi seudun ensimmäinen taajaväkinen yhdyskunta kauppoineen, kouluineen, kirjastoineen ja myllyineen.
Aiheesta muualla

Nettiradio Mikaeli: Lasitehtaan tuotteita nostettiin järven pohjasta (Arkistoitu – Internet Archive)
Merivirta (sukunimi)

Merivirta-nimisiä henkilöitä:
Matti Merivirta (1866–1944), suomalainen kirkonmies ja kansanedustaja
Tarja Merivirta, suomalainen laulaja ja tuottaja
Väinö Merivirta (1892–1937), suomalainen asianajaja, kansanedustaja ja kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Merivirta”, voi hakea sivunnimihaulla, laajalla sivunnimihaulla tai tekstihaulla.
Kämp Galleria

| Kämp Galleria |
| --- | --- |
 Ostoskeskuksen sisäänkäynti
Sijainti:  Pohjoisesplanadi, Helsinki
Omistaja:  Ilmarinen
Päävuokralaisia:  COS Furla Hugo Boss Filippa K Tommy Hilfiger Michael Kors
Kävijämäärä:  1,4 Milj. (2020)
Vuosimyynti:  22,0 Milj. (2020)
Kotisivu
Kämp Galleria (vuosina 2012–2018 Galleria Esplanad) on kauppakeskus Helsingin ydinkeskustassa, Kluuvin kaupunginosassa. Se rajautuu kahden kävelykadun, Kluuvikadun ja Mikonkadun sekä Aleksanterinkadun ja Pohjoisesplanadin väliseen Antiloopin kortteliin. Kämp Galleriassa on yli 50 erikoisliikettä sekä ravintoloita ja palveluja. Kauppakeskuksen omistaa Ilmarinen ja sitä on vuodesta 2014 hallinnoinut Ovenia-yritysryhmään kuuluva Realprojekti Oy.
Kauppakeskus avattiin vuonna 1999 nimellä Kämp Galleria samassa korttelissa toimivan Hotelli Kämpin mukaan. Uusi nimi Galleria Esplanad otettiin käyttöön lokakuussa 2012, mutta vaihdettiin takaisin alkuperäiseksi syksyllä 2018.
Historiaa

Kämp Galleria avattiin yleisölle hieman ennen uudistettua Kämp-hotellia 15. huhtikuuta 1999 korttelin noin 300 miljoonaa markkaa maksaneen saneerauksen jälkeen. Kiinteistön omistajana oli tuolloin Merita-Nordbankenin kiinteistösijoitusyhtiö Aleksia. Alkuvaiheessa Kämp Gallerian 11 500 neliömetrin tiloihin asettui 47 liikettä, joista suurimpia olivat Hennes & Mauritz, Marimekko, Skanno ja Café Strindberg. Kämp Galleriaan perustivat ensimmäisen Suomen-myymälänsä muun muassa Lacoste, Life, Mexx ja Bang & Olufsen. Kämp Galleria oli puolet pienempi kuin silloinen Forum ja pyrki valtaamaan markkinoita tyylikkyydellään ja valikoiduilla merkkiliikkeillä. Kämp Gallerian kävijämääräodotus oli alkuvaiheessa 10 000–15 000 asiakasta päivässä. Kauppiasyhdistystä johti Marimekon tuolloinen omistaja Kirsti Paakkanen.
Vuonna 2007 Kämp Gallerian konseptia ja tiloja uudistettiin. Vuodesta 2010 alkaen Kämp Galleria pyrki profiloitumaan uudelleen vähemmän luksushenkiseksi. 2010-luvun alun muutostöiden tieltä Marimekko ja Café Strindberg joutuivat muuttamaan tilapäisesti muualle. Vuonna 2012 uudeksi nimeksi otettiin Galleria Esplanad.
Vuosina 2011–2014 kauppakeskusta hallinnoi ostoskeskuksiin erikoistunut kiinteistösijoitusyhtiö Citycon, kunnes hallinnointi siirtyi Ovenia-ryhmän Realprojekti Oy:lle kesällä 2014 samalla, kun kiinteistön omistus siirtyi kokonaan Ilmariselle.
Liikkeet

(päivitetty 19.9.2016)
Liikkeet > 1. kerros

Annette Tillander
Aseman Kello
Biancaneve
Björn Borg
Boss Store Helsinki
CF13 Classic Fashion
Ciao Caffé
Efva Attling Stockholm
Filippa K
Furla
Gant Store
Gemmi
Jungle Juice Bar
L’Occitane en Provence
M-Boxi
Marimekko
Marita Huurinainen
Mi No Shoes
Michael Kors
Nilson Shoes
Salon Jony
Sartoria Rossi
Stenströms
Ravintola Strindberg (myös 2. krs)
Tarkiainen
Tarsala Creation
Tommy Hilfiger
Vestiarium Camilla Mikama
Zio
Liikkeet > 2. kerros

Aleksi Optiikka
Arvoasunnot LKV
Bang & Olufsen
COS (Myös 1. krs)]
Kapteenska Country House
Lavli Living Room
Lorna Jane
Naracamicie
Oscar Jacobson
Schoffa
Zen Sushi
Liikkeet > Pohjakerros

Boknäs
MH Lounge
Aiheesta muualla

Kämp Galleria
Merikoivisto

Merikoivisto oli vuosina 1947–1951 perustettavaksi suunniteltu kunta, johon Koivistosta muuttaneet evakot olisi asutettu. Kunta olisi sijainnut Länsi-Pernajan paikalla, ja alueella jo asuneet 1300 henkilöä olisi siirretty muualle. Ehdotuksen kunnan perustamisesta tekivät kaksi kansanedustajaa vuonna 1947. Ainakin osa kansanedustajista oli suunnitelmasta innostuneita, mutta muun muassa presidentti Juho Kusti Paasikivi vastusti sitä. Viimeisen kerran eduskunta keskusteli hankkeesta 1950-luvun alussa. Hankkeesta luovuttiin vuonna 1951.
Aiheesta muualla

Kulha, Keijo K.: Karjalaisen siirtoväestön asuttamisesta käyty julkinen keskustelu vuosina 1944-1948.  Jyväskylä:  K. J. Gummerus Oy, 1969.  ISBN 978-951-39-8735-0.  Teoksen verkkoversio (PDF).
Michelle Donelan

| Michelle Donelan |
| --- | --- |

Yhdistyneen kuningaskunnan tiede-, innovaatio- ja teknologiaministeri
 7. helmikuuta 2023–  
Edeltäjä:  virka luotu
Yhdistyneen kuningaskunnan digitaali-, kulttuuri-, media- ja urheiluministeri
 6. syyskuuta 2022 – 7. helmikuuta 2023  
Edeltäjä:  Nadine Dorries
Seuraaja:  Lucy Frazer
Yhdistyneen kuningaskunnan opetusministeri
 5. heinäkuuta 2022 – 7. heinäkuuta 2022  
Edeltäjä:  Nadhim Zahawi
Seuraaja:  James Cleverly
Kansanedustaja
 2015–  
Ryhmä/puolue:  Konservatiivipuolue
Vaalipiiri:  Chippenham
Henkilötiedot
Syntynyt: 8. huhtikuuta 1984 (ikä 40) Whitley, Cheshire, Englanti
Kansalaisuus:  Yhdistynyt kuningaskunta
Tiedot
Puolue:  Konservatiivipuolue
Aiheesta muualla
michelledonelan.co.uk
Michelle Emma May Elizabeth Donelan (s. 8. huhtikuuta 1984) on brittiläinen konservatiivipuolueen poliitikko, joka on helmikuusta 2023 lähtien toiminut Yhdistyneen kuningaskunnan tiede-, innovaatio- ja teknologaministerinä.
Donelan pyrki Yhdistyneen kuningaskunnan alahuoneeseen vuoden 2010 parlamenttivaaleissa, muttei tullut valituksi. Hänet valittin alahuoneeseen vuoden 2015 parlamenttivaaleissa. Vuoden 2016 EU-kansanäänestyksessä Donelan vastusti brexitiä eli Yhdistyneen kuningaskunnan eroa Euroopan unionista. Heinäkuusta 2018 heinäkuuhun 2019 hän toimi apulaiswhipinä ja heinäkuusta 2019 helmikuuhun 2020 whipinä valtiovarainministeriön lordikomissaarina. Syyskuusta 2019 helmikuuhun 2020 hän toimi myös parlamentaarisena alivaltiosihteerinä opetusministeriössä. Helmikuusta 2020 syyskuuhuhun 2021 hän toimi yliopistoasiain apulaisministerinä. Syyskuusta 2021 heinäkuuhun 2022 hän toimi korkeakoulu asiain apulaisministerinä.
Donelan nimitettiin Boris Johnsonin hallitukseen opetusministeriksi 5. heinäkuuta 2022 edellisen opetusministerin Nadhim Zahawin erottua. Donelan kuitenkin erosi virasta vain kaksi päivää myöhemmin ja kehotti erokirjeessään Johsonia eroamaan pääministerin virasta. Johnsonin erottua Donelan kannatti seuranneessa konservatiivipuolueen puheenjohtajavaalissa Zahawia. Vaalissa puheenjohtajaksi valittu ja pääministeriksi nimitetty Liz Truss nimitti Donelanin digitaali-, kulttuuri-, media- ja urheiluministeriksi. Liz Trussin eroa seuranneessa puheenjohtajavaalissa Donelan kannatti Rishi Sunakia. Helmikuussa 2023 Donelan nimitettiin tiede-, innovaatio- ja teknologiaministeriksi.
Me Gusta

| ”Me Gusta” Shakira |
| --- | --- | --- |

Singlen tiedot
 Julkaistu: 13. tammikuuta 2020
 Tuottaja(t): Alex "A.C." Castillo, Shakira, Édgar Barrera "Edge"
 Tyylilaji: Reggaeton, trap
 Kesto: 03.10
 Levy-yhtiö: Ace, Sony Music Latin
Shakiran muut singlet
| ”Tutu (Remix)” 2019 | ”Me Gusta” 2020 | ”Girl Like Me” 2020 |
"Me Gusta" on kolumbialaisen laulajan Shakiran ja puertoricolaisen räppärin Anuel AA:n kappale. Sen julkaisivat Ace Entertainmentin kautta ja Sony Music Latin 13. tammikuuta 2020.
Tausta ja promootio

Shakira soitti pätkän kappaleesta äänitysstudiossa 60 minuutin haastattelussa CBS:llä marraskuussa 2019. Hän julkaisi 12. tammikuuta 2020 singlen kansikuvan ja ilmoitti kappaleen julkaisupäivän Instagramissa. Shakira on kannessa päällään vaaleanpunainen mekko, jonka on suunnitellut kuwaitilainen suunnittelija Yousef Al-Jasmi. Kappaleessa on sample Inner Circlen kappaleesta "Sweat (A La La La La Long)" (1992).Me Gusta on Shakiran ensimmäinen single pääartistina vuoden 2018 Nada-kappaleen jälkeen. "Me Gusta" sai promootiota valtavilla mainostauluilla Times Squarella. 22. tammikuuta 2020 Shakira jakoi sosiaalisissa medioissaan videon kappaleen tekemisestä. Shakiran tulevan Super Bowl Halftime Show -esityksen kunniaksi Miamiin perustettiin erityinen "Me Gusta" -aiheinen pop-up-myymälä. Siellä olivat värilliset seinät ja koristeelliset huonekalut, jotka muistuttivat kappaleen musiikkivideon lavasteita. 31. tammikuuta ja 1. helmikuuta useiden muiden tuotteiden lisäksi fanit pystyivät ostamaan tästä kaupasta eksklusiivisen "Me Gusta" -vaatemalliston, joka lisättiin myöhemmin Shakiran viralliseen verkkokauppaan. Shakira julkaisi 11. maaliskuuta 2020 virallisen "Me Gusta" Instagram-filtterin.
Kriittinen vastaanotto

Billboardin Suzette Fernandez kuvaili kappaletta "optimistiseksi reggaeton-trapiksi", sanoitusten keskittyessä Shakiraan ja Anuel AA:han pariskuntana, jonka rakkaus on "menettämässä kipinäänsä" Suzy Exposito Rolling Stonesta ajatteli, että kappale "on kiireettömän rakastajan rock-numero, jossa on herkkä dembow-rytmin kosketus", ja kiinnitti huomiota parin monimutkaiseen suhteeseen jonka "he ovat täysin sitoutuneita ottamaan takaisin". Idolatorin ' Mike Nied kertoi laulun olevan "jälleen yksi tarttuva ja vakavasti tanssittavaa banger" Shakiran diskografiassa.
Billboard sisällytti Me Gustan vuoden 20 parhaiden latinalaisten kesälaulujen luetteloonsa.
Kaupallinen menestys

Singli rikkoi ensimmäisen viikon suurimman debyytin Spotifyssa päänaisartistin espanjankieliselle laululle saaden 9 290 165 suoratoistoa, rikkoen aiemman "Tusa"-kappaleen ennätyksen.
Neljän ensimmäisen päivän aikana, se debytoi sijalla 20 Billboardin 'Hot Latin Songs -listalla. Kappale nousi listalla seuraavalla viikolla saavuttaen sijan 6. Kappaleesta tuli Shakiran 30. Top 10 -hitti listalla, mikä kasvatti hänen ennätystään naisartistina, jolla on eniten Top 10 -sijoituksia listalla.
"Me Gusta" debytoi myös useiden Latinalaisen Amerikan maiden kärkikymmenessä ja saavutti ykkössijan Meksikossa ja Ecuadorissa, sekä saavutti toisen sijan Espanjassa.
Single sai 2x Platina -sertifikaatin Espanjassa, Platina+Kulta Meksikossa  ja Kulta Italiassa.
"Me gusta" oli eniten Shazamissa etsitty latinalainen laulu vuoden 2020 ensimmäisellä puoliskolla Shazamin Mid-Year Chart -listan mukaan.
Musiikkivideo

Kappaleen virallinen lyric video julkaistiin 14. tammikuuta 2020. Virallinen musiikkivideo kuvattiin Miamissa tammikuussa 2020, ja sen ohjasi Drew Kirsch. Video julkaistiin YouTubessa 6. maaliskuuta 2020 suorana.
Värikäs visuaalinen puoli kunnioittaa aasialaista kulttuuria erilaisin puvuin, kampauksin ja sushi-teemoin. Shakira ja Anuel matkustavat Sri Lankan kukkuloiden läpi suositulla "Kandy-Nuwara Eliya" -junalinjalla, joka on yksi kauneimmista junalinjoista koko Aasiassa. Muissa kohtauksissa Anuel valmistaa sushia, kun taas Shakira makaa keittiön pöydällä yllään ylellistä vaaleanpunaista satiinia ja höyheniä. Läpi videon Shakira vaihtaa hiusväriä useita kertoja. Videon loppupuolella artistit jakavat värikkään aterian.
Musiikkivideo > Vastaanotto

Rolling Stonen mukaan video "esittelee värikästä fantasiaa kosmopoliittisesta elämästä".
Musiikkivideo ylitti 100 miljoonaa näyttökertaa 26. kesäkuuta 2020 ansaiten Vevo Certified -palkinnon. Tämä oli Shakiran 40. musiikkivideo joka saavutti tämän virstanpylvään. Shakira tuli artisti, jolla on eniten Vevo Certified -videoita pääartistina yhteensä 35 videollaan, ohittaen Taylor Swiftin (34). Shakira liittyi Madonnan joukkoon ainoana naisartistina, jolla oli vähintään neljä videota neljältä eri vuosikymmenestä 100 miljoonalla näyttökerralla. 9. heinäkuuta 2020 "Me Gusta" oli Vevon mukaan naisartistin katsotuin latinalainen video, joka on julkaistu vuonna 2020.
Käännös suomeksi